นิสิตจุฬาฯเอ่ยกวี ณัฐวุฒิ ในที่ชุมนุม แม้พูดอยู่บนผืนดิน แต่จะได้ยินถึงท้องฟ้าแน่นอน
#เสาหลักจะหักเผด็จการ ที่จุฬาฯ หลังถูกสั่งห้ามไม่ให้ใช้สถานที่อ้างไม่ใช่กิจกรรมเชิงวิชาการผู้ปราศรัยระบุมหาวิทยาลัยต้องเปิดพื้นที่ให้เกิดการถกเถียง ชี้งานวิชาการต้องเชื่อมโยงกับสังคมและมวลชน พร้อมอ่านบทกวี จากดินถึงฟ้า ของณัฐวุฒิ ใสยเกื้อ ชูเสื้อแดงคือภาคประชาชนที่เข้มแข็งที่สุด14 ส.ค. 2563 วันนี้ไอลอว์รายงานสถานการณ์การชุมนุม #เสาหลักจะหักเผด็จการ ที่จุฬาลงกรณ์มหาวิทยาลัยว่าเวลา 11.42 น. รองอธิการบดีฯ มีหนังสือตอบกลับไม่ให้นิสิตใช้สถานที่จัดกิจกรรม ระบุขออนุญาตกระชั้นจัดการไม่ทัน อนุญาตให้จัดแต่ต้องอยู่ภายใต้วัตถุประสงค์และไม่ต้องห้ามตามเงื่อนไขดังนี้ เป็นกิจกรรมที่จัดโดยนิสิตในรูปแบบเชิงวิชาการ เป็นกิจกรรมที่ไม่มีการพาดพิงถึงสถาบันพระมหากษัตริย์ เป็นกิจกรรมที่ไม่สุ่มเสี่ยงต่อการผิดกฎหมาย เป็นกิจกรรมที่ไม่ละเมิดสิทธิและเสรีภาพหรือความเชื่อของผู้อื่นและเป็นกิจกรรมที่ไม่มีความเสี่ยงนำไปสู่ความขัดแย้งหรือก่อให้เกิดความเดือดร้อนให้กับผู้อื่น และนำไปสู่ความรุนแรงในสังคม ขอให้คณะผู้จัดกิจกรรมมาหารือที่สำนักบริหารกิจการนิสิตโดยด่วน และหากปรากฏว่า มีการฝ่าฝืนดำเนินกิจกรรม นิสิตที่ขอจัดกิจกรรมและมีส่วนร่วมในกิจกรรมจะถูกดำเนินการทางวินัยต่อไปเวลา 12.30 น. ผู้ใช้แอพพลิเคชั่น CUNEX ได้รับข่าวสารว่า โปรดหลีกเลี่ยง จุฬาฯไม่อนุมัติให้จัดกิจกรรมในวันศุกร์ที่ 14 สิงหาคม 2563 ภายในพื้นที่มหาวิทยาลัย ด้านเพจสปริงมูฟเมนต์ยังคงนัดทำกิจกรรมเวลา 16.00 น. ที่ลานพระบรมรูปฯเช่นเดิม￼￼เวลา 13.00 น. เริ่มมีเจ้าหน้าที่นอกเครื่องแบบมาสังเกตการณ์หน้าคณะรัฐศาสตร์เวลา 13.30 น. บริเวณลานพระบรมรูปฯ ยังสามารถเดินเข้าไปได้ปกติเวลา 14.10 น. คณาจารย์ผู้สอนกฎหมายคณะนิติศาสตร์ จุฬาฯ ออกแถลงการณ์คัดค้านการออกคำสั่งไม่อนุมัติให้ใช้สถานที่ทำกิจกรรม ระบุว่า มหาวิทยาลัยควรเป็นพื้นที่เสรี สนับสนุนการแสดงออก และพื้นที่ดังกล่าวเปิดให้มีการชุมนุมบ่อยครั้งเช่น จุฬาฯรักชาติเมื่อปี 2557เวลา 17.10 น. ผู้จัดกิจกรรมประกาศย้ายสถานที่จัดกิจกรรมไปที่โถงคณะอักษรศาสตร์แทนเนื่องจากฝนตกลงมาไม่หยุดผู้สื่อข่าวประชาไทรายงานว่าเริ่มปราศรัยเวลา 17.16 น. โดยผู้ปราศรัยบอกว่าก่อนหน้านี้จุฬาบอกว่าจะจัดสถานที่ให้ แต่ต่อมาก็กลับมาบอกว่าสถานที่ไม่พร้อมจากนั้นผู้ชุมนุมร่วมกันชูสามนิ้ว พร้อมตะโกนว่า หยุดคุกคามประชาชนผู้ปราศรัยกล่าวถึง จิตร ภูมิศักดิ์ อ่านเนื้อเพลงแสงดาวแห่งศรัทธา เราลำบากไม่ถึงครึ่งของคุณจิตร พร้อมระบุว่า เราอย่าลืมเรียกร้องให้พื้นที่นี้เป็นพื้นที่ที่มีคนต่างวัฒนธรรมเข้ามาอยู่ด้วย เราไม่ใช่แค่นิสิต แต่เราคือประชาชนลำดับต่อมาเวลาประมาณ 17.30 น.ผู้ปราศรัยตัวแทนจากกลุ่ม Spring Movement พูดเรื่องบทบาทของสถาบันการศึกษาในสถานการณ์ปัจจุบัน โดยระบุว่าสิ่งที่จุฬาฯ กำลังทำ คือสิ่งที่ปิดกั้นไม่ให้เราแสดงออก หลังจากทางมหาวิทยาลัยไม่ยอมให้นิสิตใช้พื้นที่จัดกิจกรรมพื้นที่ของมหาวิทยาลัยไม่ใช่พื้นที่ของบุคคลใดบุคคลหนึ่ง ไม่ใช่พื้นที่ที่จะนำไปให้กลุ่มบุคคลใดหาประโยชน์ได้ มหาวิทยาลัยมีภารกิจเพื่อเป็นตลาดวิชาให้สังคม เปิดพื้นที่ให้เกิดการถกเถียง แต่การที่ผู้บริหารอ้างว่าการจัดกิจกรรมต้องเป็นงานวิชาการ ผมถือว่าเป็นการตีความวิชาการผิดไปอย่างมาก วิชาการต้องเชื่อมโยงกับสังคมและมวลชน ไม่อย่างนั้นก็ไม่อาจเรียกว่าเป็นวิชาการได้สถานการณ์ที่พวกเรากำลังเผชิญอยู่ขณะนี้ สะท้อนไปถึงการเมืองภาพใหญ่ในสังคม ทำให้ผมนึกถึงคำปราศรัยของแกนนำท่านหนึ่ง ซึ่งเป็นขบวนการภาคประชาชนที่เข้มแข็งที่สุดและถูกตีตราจากสังคมมากที่สุด ขณะนี้แกนนำท่านนั้นอยู่ในคุก ผมขอปรบมือให้กับวีรกรรมของพี่น้องเสื้อแดงที่ต่อสู้เพื่อประชาธิปไตยด้วยผู้ชุมนุมปรบมือเสียงดังผู้ปราศรัยเริ่มอ่านบทกวี จากดินถึงฟ้า ของณัฐวุฒิ ใสยเกื้อด้วยเสียงกึกก้องเราเกิดบนผืนแผ่นดิน เราโตบนผืนแผ่นดิน เราก้าวเดินบนผืนแผ่นดิน เมื่อเรายืนอยู่บนดิน เราจึงห่างไกลเหลือเกินกับท้องฟ้าเมื่อเรายืนอยู่บนดิน ต้องแหงนคอตั้งบ่า แล้วเราก็รู้ว่า ฟ้าอยู่ไกลเมื่อเราอยู่บนดิน แล้วก้มหน้าลงมา เราจึงรู้ว่า เรามีค่าเพียงดินแต่ผมแน่ใจว่า ด้วยพลังของประชาชนที่จะมากขึ้นทุกวัน ทุกวัน ขยายตัวเพิ่มขึ้น ทุกนาที ทุกนาทีแม้เรายืนอยู่บนผืนดิน แม้เราพูดอยู่บนผืนดิน แต่จะได้ยินถึงท้องฟ้า แน่นอนเสียงไชโยโห่ร้องของเราในยามนี้ จากคนที่มีค่าเพียงดิน จากคนที่เกิดและเติบโตบนผืนแผ่นดิน จะได้ยินถึงท้องฟ้า แน่นอนประชาชนจะบอกดิน บอกฟ้าว่าคนอย่างข้าก็มีหัวใจ ประชาชนจะบอกดิน บอกฟ้าว่าข้าก็คือคนไทย ประชาชนจะถามดิน ถามฟ้าว่าถ้าไม่มีที่ยืนที่สมคุณค่าจะให้ข้าหาที่ยืนเองหรืออย่างไรเวลาประมาณ 20.00 น.อ้อมทิพย์ เกิดผลานันท์ หรืออลิซ ว่าที่บัณฑิตนิเทศศาสตร์ จุฬาฯ ปราศรัยเรื่องไม่รับปริญญา ในฐานะการทำอารยะขัดขืนที่ไม่ผิดกฏหมายโดยระบุว่าเรายินดีที่จะรับปริญญาจากอาจารย์ที่สอนเรามาและยังกล่าวด้วยว่า สิ่งที่เรากำลังรณรงค์อยู่ คือการไม่เข้ารับปริญญาจากใครมากกว่า
#เสาหลักจะหักเผด็จการ ที่จุฬาฯ หลังถูกสั่งห้ามไม่ให้ใช้สถานที่อ้างไม่ใช่กิจกรรมเชิงวิชาการ ผู้ปราศรัยระบุมหาวิทยาลัยต้องเปิดพื้นที่ให้เกิดการถกเถียง ชี้งานวิชาการต้องเชื่อมโยงกับสังคมและมวลชน
#เสาหลักจะหักเผด็จการ,จุฬาลงกรณ์มหาวิทยาลัย,ชุมนุม,จิตร ภูมิศักดิ์,ณัฐวุฒิ ใสยเกื้อ,จากดินถึงฟ้า,#ไม่รับปริญญา